text: Folketingsmedlem fra Venstre opdigtede penge til barnløse
  16 maj 2011 kl. 10.53
  Preben Rudiengaard, Venstre, fortalte i TV SYD-udsendelse, at der var en særlig pulje til barnløse mindrebemidlede par. Det er der ikke.   
  
  Folketingsmedlemmets oplysning - der faldt under et direkte interview i TV SYD - betød, at fertilitetsklinikken i Brædstrup fik en række opringninger fra par, der ønskede at gøre brug af den særlige støtteordning fra en 50 mill. stor pulje. Men altså forgæves.
  
  20-25 par ringede forgæves
  Klinikchef Finn Hald undrer sig voldsomt og er godt irriteret over den forkerte oplysning. Han peger på, at fertilitetsklinikken har en del brugt tid og energi på at snakke med 20-25 par, der ringede til klinikken for at spørge til den nye økonomiske mulighed.
  